Leons fon Buhholcs
Leons Gustavs Vilhelms fon Buhholcs (vācu: Leon Gustav Wilhelm von Buchholtz, dzimis 1838. gada 1. novembrī, miris 1910. gadā) bija Aizputē dzimis vācbaltiešu muižnieks un politiķis. Dzimis muižnieka ģimenē. No 1858. līdz 1861. gadam studēja tieslietas Maskavas universitātē, no 1861. līdz 1863. gadam - Cīrihes universitātē, vēlāk atgriezās dzimtenē. No 1864. līdz 1879. gadam Langsēžu muižas īpašnieks, no 1879. gada - Štakeldangas muižas īpašnieks. No 1894. līdz 1904. gadam - Kurzemes bruņniecības Aizputes apriņķa maršals. Pēc 1905. gada revolūcijas pārcēlās uz Vāciju, dzīvoja Freiburgā, vēlāk Berlīnē, kur miris.